b'\n_START_ARTICLE_\nVie\xc5\xa1ojo ir privataus sektori\xc5\xb3 partneryst\xc4\x97\n_START_PARAGRAPH_\nVie\xc5\xa1ojo ir privataus sektori\xc5\xb3 partneryst\xc4\x97, VPSP (angl. Public Private Partnership, PPP) \xe2\x80\x93 vie\xc5\xa1ojo ir privataus sektori\xc5\xb3 atstov\xc5\xb3 bendradarbiavimas, pagr\xc4\xafstas ilgalaike sutartimi kurio esm\xc4\x97 yra teikti tradici\xc5\xa1kai vie\xc5\xa1ojo sektoriaus kompetencijai priskiriamas paslaugas ir pl\xc4\x97toti \xc5\xa1i\xc5\xb3 paslaug\xc5\xb3 teikimui reikaling\xc4\x85 infrastrukt\xc5\xabr\xc4\x85. Vie\xc5\xa1ojo ir privataus sektori\xc5\xb3 partneryst\xc4\x97 gali b\xc5\xabti apib\xc5\xabdinama ir kaip naujosios vie\xc5\xa1osios vadybos id\xc4\x97jomis pagr\xc4\xafsta vie\xc5\xa1ojo sektoriaus reform\xc5\xb3 strategija.Pl\xc4\x97tojant VPSP, valstybinis turtas n\xc4\x97ra parduodamas, o tik numatyt\xc4\x85 laik\xc4\x85 perduodamas valdyti priva\xc4\x8diam sektoriui. Netgi tuo atveju, jei vie\xc5\xa1oji infrastrukt\xc5\xabra buvo sukurta finansuojant priva\xc4\x8diam kapitalui, pra\xc4\x97jus nustatytam laikotarpiui (paprastai 25\xe2\x80\x9330 met\xc5\xb3) ji pereina vie\xc5\xa1ojo sektoriaus nuosavyb\xc4\x97n.\n_START_SECTION_\nVPSP lygiai\n_START_PARAGRAPH_\nVie\xc5\xa1ojo ir privataus sektori\xc5\xb3 \xc4\xafgyvendinimo lygiai yra trys. Pirmas, valstybinis lygis, kada vienas i\xc5\xa1 partneri\xc5\xb3 yra valstyb\xc4\x97s institucija. Antras, vietos savivaldos lygis, kada vienas i\xc5\xa1 partneri\xc5\xb3 yra vietos savivaldos institucija. Ir paskutinis, tarpvalstybinis lygis, kada partneryst\xc4\x97s projektuose dalyvauja kelios valstyb\xc4\x97s. Da\xc5\xbeniausiai taikomas Lietuvoje savivaldos lygis.\n_START_SECTION_\nVPSP taikymas\n_START_PARAGRAPH_\nLabiausiai paplitusios VPSP taikymo sritys - keli\xc5\xb3 tiesimas ir prie\xc5\xbei\xc5\xabra, komunalini\xc5\xb3 paslaug\xc5\xb3 teikimas, mokykl\xc5\xb3, ligonini\xc5\xb3, oro uost\xc5\xb3, autobus\xc5\xb3 ir gele\xc5\xbeinkelio sto\xc4\x8di\xc5\xb3, kal\xc4\x97jim\xc5\xb3, elektrini\xc5\xb3, vald\xc5\xbeios institucij\xc5\xb3 pastat\xc5\xb3 statyba bei remontas, vandens ir \xc5\xa1ilumos \xc5\xabki\xc5\xb3 pertvarkymas.'